EIA คาดผลผลิตจากผู้ผลิต Shale Oil รายใหญ่ในสหรัฐลดลงในเดือนมี.ค.
EIA คาดผลผลิตจากผู้ผลิต Shale Oil รายใหญ่ในสหรัฐลดลงในเดือนมี.ค.
9 ก.พ. 2559

สำนักงานสารสนเทศด้านการพลังงานของสหรัฐ (EIA) เปิดเผยว่า ผลผลิตของบริษัทผู้ผลิตน้ำมันจากชั้นหินดินดาน (Shale Oil) รายใหญ่ 7 แห่งในสหรัฐ คาดจะลดลง 92,000 บาร์เรล/วัน ในเดือนมี.ค. จากระดับของเดือนก.พ.
สำหรับผลผลิตจากบริษัทอีเกิลฟอร์ด ในเซาท์เท็กซัส คาดว่าจะร่วงลงกว่า 50,000 บาร์เรล/วันในเดือนมี.ค. ในขณะที่ผลผลิตจากบริษัทแบคเคน ซึ่งผลิตครอบคลุมพื้นที่จากแคนาดาจนถึงรัฐนอร์ทดาโกตาและมอนทานา คาดว่าจะลดลง 25,000 บาร์เรล/วัน
ทั้งนี้ ตลาดน้ำมันยังคงอยู่ในภาวะผันผวน อันเนื่องมาจากความวิตกกังวลเกี่ยวกับภาวะอุปทานล้นตลาด โดยเมื่อคืนนี้ สัญญาน้ำมันดิบ WTI ส่งมอบเดือนมี.ค.ปิดร่วงลง 1.2 ดอลลาร์ หรือ 3.9% ที่ระดับ 29.69 ดอลลาร์/บาร์เรล หลังจากมีรายงานว่าการประชุมระหว่างรัฐมนตรีกระทรวงพลังงานซาอุดิอาระเบียและเวเนซุเอลานั้น ทั้งสองฝ่ายไม่สามารถตกลงกันได้เกี่ยวกับการใช้มาตรการลดกำลังการผลิตเพื่อกระตุ้นราคาน้ำมัน